Ucidem rechini pentru a salva oameni. Sute de mii de rechini omorâți pentru producerea unui vaccin.
Fabricarea pe scară largă a unui vaccin împotriva coronavirusului e sperată de întreaga planetă. Dar asta ar putea avea un impact catastrofal asupra mediului. Mii de rechini ar putea fi uciși deoarece în ficat au un ulei care este folosit ca adjuvant.
ONG-ul american de apărare a rechinilor Shark Allies spune că ar trebui uciși 3.000 de rechini pentru a recolta o tonă de squalen, un ulei prezent în ficatul animalului și utilizat în vaccinuri ca adjuvant.Este vorba despre o substanță care, administrată cu un antigen, întărește sistemul imunitar, reducând efectele negative ale vaccinului administrat, scrie cnews.fr.ONG-ul a calculat că, pentru a imuniza întreaga populație mondială, ar fi necesară uciderea a cel puțin 250.000 de rechini sau chiar 500.000 dacă, după cum este probabil, administrarea a două doze ar fi necesară, astfel încât vaccinul sa fie eficient.O perspectivă care ar constitui "un dezastru pentru rechini, dar și pentru oameni“, estimează Shark Allies, indicand faptul că în prezent 3 milioane de rechini sunt uciși în fiecare an pentru squalenul lor.Uleiul este de fapt folosit nu numai pentru vaccinuri, ci și pentru produse cosmetice și ulei de mașini.ONG-ul a lansat o petiție online, astfel încât squalenul să nu fie utilizat la fabricarea vaccinului împotriva coronavirusului.